Te hiranga o te kai taketake

|  |
| --- |
| Paerewa Paetae 91811: Te āta tātari i te hiranga o te kai taketake ki te oranga o ngā iwi taketake  Aronga: Hauora 3.1B v1  Whiwhinga: 3 |

Te Horopaki

Ko tāu mahi he rangahau i ngā hua pai me ngā hua kino ki te oranga o te iwi taketake o te whakapakihi i ngā kai taketake.

Ka rangahau, ka tātari koe i te huringa o te kai taketake hei taonga tauhokohoko, me te pānga o tēnei ki te oranga o te iwi taketake.

Ka aromatawaingia te tātari i te pānga o te whakapakihitanga o te kai taketake ki te oranga o te iwi taketake me te kounga o ngā taunakitanga hei tautoko i ō whakaaro.

Kei wareware, me āta whakarite te roanga o te wā e tutuki pai ai ngā mahi katoa mō tēnei aromatawai.

**Hei Mahi**

Rangahaua he kai taketake kua whakapākihihia.

Hei āwhina i a koe ki te rangahau i te kaupapa nei, whakaarohia ēnei āhuatanga:

* Te matapaki i ngā hua pai me ngā hua kino o te whakapakihitanga o ngā kai taketake ki ngā iwi taketake me tō rātou oranga.
* Te tautohu i ngā āhuatanga ahurea e hāngai ana, tae atu ki ngā tikanga taketake e pā ana ki te mahi kai, ki te tiaki hoki i te puna kai.
* Te rangahau i te whakapakihitanga o ngā kai taketake me te pānga ki ngā iwi taketake o te whakaputa i aua kai taketake hei taonga tauhokohoko.
* Te tautohu i ngā pānga kikino me ngā pānga papai o te whakapakihi i aua kai ki ngā iwi taketake, i Aotearoa nei, i tāwāhi anō.
* Te tautohu i ētahi āhuatanga e ōrite ana, e pā ngātahi ana ki ngā iwi taketake, ki ētahi iwi taketake rānei, huri i te ao.
* Te matapaki me pēhea te aro atu me te whakapai ake i ngā āhuatanga whakatoitū (arā, ngā tikanga ahurea me ngā rawa e whakapaua ana) ā ngā rā tata e heke mai nei.

Māu ngā mahi rangahau hei mahi, ā, māu anō āu kohinga kōrero hei whakatinana i tō mahi. Māu ngā mahi katoa.

Ka mutu te kaupapa te rangahau, māu hei whiriwhiri te āhua o te tuku – mēnā he pūrongo ataata, he pūrongo ā-tuhi, he kauhau rānei.

Taunakitanga: Hauora 91811 Te hiranga o te kai taketake

|  |  |  |
| --- | --- | --- |
| Taunakitanga mō te Paetae | Taunakitanga mō te Kaiaka | Taunakitanga mō te Kairangi |
| * Ka whakamārama i te hiranga o te kai taketake ki te oranga o ngā iwi taketake me ngā pānga o te toitūtanga ki ngā uri whakatipu. * Ka taunaki i ngā whakaaro.   *Hei tauira:*  *Kua whakamāramahia e te ākonga ngā momo pānga o te whakapakihitanga o te kai taketake ki te oranga o te iwi taketake, pēnei i ngā:*   * *pānga papai* * *pānga kikino* * *pānga wā roa* * *pānga wā poto.*   *Kua whakamāramahia hoki te toitūtanga o taua kai taketake, o ngā tikanga ahurea o te iwi taketake, hei ngā tau kei te heke iho.*  *Kua taunakihia ngā whakaaro.* | * Ka wetewete i te hiranga o te kai taketake ki te oranga o ngā iwi taketake me ngā pānga o te toitūtanga ki ngā uri whakatipu. * Ka whakamahi i ngā taunakitanga e hāngai ana ki te kaupapa.   *Hei tauira:*  *Kua wetewetehia e te ākonga ngā momo pānga o te whakapakihitanga o te kai taketake ki te oranga o te iwi taketake, pēnei i ngā:*   * *pānga papai* * *pānga kikino* * *pānga wā roa* * *pānga wā poto.*   *Kua wetewetehia hoki te toitūtanga o taua kai taketake, o ngā tikanga ahurea o te iwi taketake, hei ngā tau kei te heke iho.*  *Kua āta taunakihia ngā whakaaro.* | * Ka āta arohaehae i te hiranga o te kai taketake ki te oranga o ngā iwi taketake me ngā pānga o te toitūtanga ki ngā uri whakatipu. * Ka nanakia te whakamahi i ngā taunakitanga hei tautoko i ngā whakaaro.   *Hei tauira:*  *Kua āta arohaehaetia e te ākonga ngā momo pānga o te whakapakihitanga o te kai taketake ki te oranga o te iwi taketake, pēnei i ngā:*   * *pānga papai* * *pānga kikino* * *pānga wā roa* * *pānga wā poto.*   *Kua āta arohaehaetia hoki te toitūtanga o taua kai taketake, o ngā tikanga ahurea hoki o te iwi taketake, hei ngā tau kei te heke iho.*  *He nanakia te whakamahi i ngā taunakitanga hei tautoko i ngā whakaaro.* |